ইমাদুদ্দিন জেনগি

ইমাদুদ্দিন জেনগি বা জিনকি বা জাঙ্গী বা জেনকি (আনুমানিক ১০৮৫ – ১৪ সেপ্টেম্বর ১১৪৬) ছিলেন তুর্কমেন বংশোদ্ভূত একজন আতাবেগ। তিনি ছিলেন মসুল, আলেপ্পো, হামা ও এডেসার শাসক এবং জেনগি রাজবংশের প্রতিষ্ঠাতা। এই রাজবংশ তার নামে নামকরণ করা হয়েছে।
জেনগির বাবা আক সুনকুর হাজিব ছিলেন প্রথম মালিক শাহের অধীনে আলেপ্পোর গভর্নর। ১০৯৪ সালে রাষ্ট্রদ্রোহের অভিযোগে তুতুশ প্রথম দ্বারা শিরশ্ছেদ করেছিলেন। সেই সময়ে জেনগির বয়স ছিল প্রায় ১০ বছর এবং মসুলের গভর্নর কেরবোঘা তার লালনপালন করেছিলেন।
মেসোপটেমিয়া অঞ্চলটি ১০৫৫ থেকে ১১৩৫ সাল পর্যন্ত সেলজুক সাম্রাজ্যের নিয়ন্ত্রণে ছিল, যেহেতু ওঘুজ তুঘরিল বেগ শিয়া বুয়িদ রাজবংশকে বিতাড়ন করেছিল। তুঘরিল বেগ ছিলেন প্রথম সেলজুক শাসক যিনি নিজেকে সুলতান এবং আব্বাসীয় খিলাফতের রক্ষাকর্তা হিসাবে পরিচয় দিতেন। প্রথম মুহাম্মদ তাপারের রাজত্বকালে (১০৮২-১১১৮ খ্রিষ্টাব্দ) মেসোপটেমিয়া গ্রেট সেলজুকদের নিয়ন্ত্রণে ছিল, কিন্তু ১১১৯ সাল থেকে তার ১৪ বছর বয়সী পুত্র দ্বিতীয় মাহমুদ (১১১৮-১১৩১) ইরাকের শাসনের মধ্যে সীমাবদ্ধ ছিল, অন্যদিকে সানজার সাম্রাজ্যের বাকি অংশের নিয়ন্ত্রণ নিয়েছিলেন। বিশ্ব আধিপত্য অর্জন করতে চাওয়া আব্বাসীয় খলিফা আল-মুস্তারশিদের (১১১৮-১১৩৫) উচ্চাকাঙ্ক্ষাকে মোকাবেলা করার জন্য, ১১২৪ সালে মাহমুদ জেনগিকে ওয়াসিত শহরকে ইকতা হিসাবে প্রদান করেন এবং ১১২৭ সালে তাকে বাগদাদ এবং পুরো ইরাকের সাথে বসরার সামরিক গভর্নর পদে ভূষিত করেন। একই বছর, জেনগিকে মসুলের গভর্নরও মনোনীত করা হয়েছিল, যেখানে মসুলের আতাবেগ পরিষদ গঠিত হয়েছিল।
১১২৮ সালে দামেস্কের আতাবেগ তুগতেকিনের মৃত্যুর পর ক্রুসেডার আগ্রাসনের জন্য দুর্বল হয়ে পড়া সিরিয়া নতুন করে উন্মুক্ত হয়। জেনগিকে ১১২৭ সালে মসুলের ও ১১২৮ সালে আলেপ্পোর আতাবেগ করা হয়। তিনি ব্যক্তিগত শাসনের অধীনে এ দুটি শহর একত্রিত করেন এবং সুলতান মাহমুদ দ্বিতীয় দ্বারা আনুষ্ঠানিকভাবে এই দুই শহরের শাসক হিসাবে অনুমোদন পান। জেনগি তরুণ সুলতানের প্রতিদ্বন্দ্বী খলিফা মুসতারশিদের বিরুদ্ধে সুলতানকে সমর্থন করেছিলেন।
১১৩০ সালে জেনগি ক্রুসেডারদের বিরুদ্ধে দামেস্কের তাজুল মুলক বুরির সাথে জোট বেঁধেছিলেন, কিন্তু এটি তার ক্ষমতা বৃদ্ধির জন্য একটি কৌশল ছিল; তিনি বুরির ছেলেকে বন্দী করে তার কাছ থেকে হামা কেড়ে নেন। জেনগি হিমসও ঘেরাও করেছিলেন। হিমসের গভর্নর সেই সময়ে তার সাথে ছিলেন, কিন্তু তিনি এটি দখল করতে পারেননি। তাই তিনি মসুলে ফিরে আসেন। বুরির ছেলে এবং দামেস্কের অন্যান্য বন্দীদের ৫০,০০০ দিনার মুক্তিপণ দেওয়া হয়েছিল। পরের বছর জেনগি বুরিকে ইরাকের হিল্লার আমির দুবাইস ইবনে সাদাকাকে অর্পণের শর্তে ৫০,০০০ দিনার ফেরত দিতে সম্মত হন। দুবাইস মুসতারশিদের হাত থেকে বাঁচতে দামেস্কে পালিয়ে গিয়েছিলেন। যখন খলিফার একজন দূতের দল দুবাইসকে ফিরিয়ে আনতে আসেন, তখন জেনগি তাদেরকে আক্রমণ করেন এবং তার কিছু সদস্যকে হত্যা করেন; রাষ্ট্রদূত দুবাইস ছাড়াই বাগদাদে ফিরে আসেন।
দ্বিতীয় মাহমুদ ১১৩১ সালে মারা যান, যা উত্তরাধিকারের যুদ্ধ শুরু করে। সেলজুক রাজপুত্ররা পারস্যে একে অপরের সাথে যুদ্ধ করে দখল করায়, জেনগি বাগদাদকে তার রাজত্বে যুক্ত করার জন্য অগ্রসর হন। তবে খলিফার সৈন্যদের কাছে তিনি পরাজিত হন এবং সালাহুদ্দিনের ভবিষ্যত পিতা তিকরিতের গভর্নর নাজমুুুদ্দিন আইয়ুবের সাহায্যের ফলে তিনি রক্ষা পান। বেশ কয়েক বছর পরে জেনগি এই গভর্নরকে তার সেনাবাহিনীতে একটি পদ দিয়ে পুরস্কৃত করেন, যা সালাহুদ্দিনের উজ্জ্বল কর্মজীবনের পথ প্রশস্ত করেছিল।
১১৩৪ সালে জেনগি আমির তিমুরতাশের (ইলগাজীর ছেলে) সাথে তিমুরতাশের চাচাতো ভাই রুকনুদ দৌলা দাউদের বিরুদ্ধে মিত্রতা করে আরতুকিদ বিষয়ে জড়িত হন। জেনগির আসল ইচ্ছা অবশ্য দক্ষিণে, দামেস্কে। ১১৩৫ সালে জেনগি শামসুল মুলক ইসমাইলের কাছ থেকে সাহায্যের জন্য একটি আবেদন পেয়েছিলেন, যিনি দামেস্কের আমির হিসেবে তার পিতা বুরির উত্তরাধিকারী হয়েছিলেন। তিনি তার নিজের নাগরিকদের কাছ থেকে তার জীবনের জন্য হুমকি পেয়েছিলেন, যারা তাকে একজন নিষ্ঠুর অত্যাচারী বলে মনে করতেন। ইসমাইল শান্তি পুনরুদ্ধারের জন্য জেনগির কাছে শহরটি সমর্পণ করতে ইচ্ছুক ছিলেন। অবশ্য ইসমাইলের পরিবার বা উপদেষ্টাদের কেউই এটি চাননি। তাই ইসমাইলকে তার নিজের মা জুমুররুদ হত্যা করেছিলেন, যাতে তিনি জেনগির নিয়ন্ত্রণে শহরটি ফিরিয়ে দিতে না পারেন। ইসমাইলের ভাই শিহাবুদ্দিন মাহমুদ তার স্থলাভিষিক্ত হন।
জেনগি ঘটনার এই ক্রমবদল দেখে নিরুৎসাহিত হননি এবং যেভাবেই হোক দামেস্কে পৌঁছেছিলেন। আর এটি দখল করতে চেয়েছিলেন। জেনগির পক্ষ থেকে কোনো সাফল্য না ছাড়াই অবরোধ কিছু সময়ের জন্য স্থায়ী হয়। তারপর যুদ্ধবিরতি করা হয় এবং শিহাবুদ্দিনের ভাই বাহরাম শাহকে জিম্মি করা হয়। একই সময়ে, অবরোধের খবর খলিফা এবং বাগদাদের কাছে পৌঁছেছিল এবং জেনগির জন্য দামেস্ক ত্যাগ করে ইরাকের শাসনের নিয়ন্ত্রণ নেওয়ার নির্দেশ দিয়ে একজন দূত পাঠানো হয়েছিল। বার্তাবাহককে উপেক্ষা করা হয়েছিল, কিন্তু শিহাবুদ্দিনের সাথে যুদ্ধবিরতির শর্ত অনুসারে জেনগি অবরোধ ত্যাগ করেছিলেন। আলেপ্পোতে ফেরার পথে জেনগি হিমস ঘেরাও করেন, যার গভর্নর তাকে ক্ষুব্ধ করেছিলেন এবং শিহাবুদ্দিন মুইনুদ্দিন উনুরকে শাসন করার জন্য পাঠিয়ে সাহায্যের জন্য শহরের আহ্বানে সাড়া দেন।
১১৩৭ সালে জেনগি আবার হিমস অবরোধ করেন, কিন্তু মুইনুদ্দিন সফলভাবে এটি রক্ষা করেন। এর জবাবে দামেস্ক জেনগির বিরুদ্ধে জেরুজালেমের ক্রুসেডার রাজ্যের সাথে জোট করে। সে বছর জেনগি বারিনের যুদ্ধের সময় একটি ক্রুসেডার দুর্গ অবরোধ করেন এবং দ্রুত জেরুজালেমের সেনাবাহিনীকে চূর্ণ করেন। জেরুজালেমের রাজা ফুলক আত্মসমর্পণ করতে রাজি হন এবং তার বেঁচে থাকা সৈন্যদের নিয়ে পালানোর অনুমতি পান। জেনগি, বুঝতে পেরে যে দামেস্কের বিরুদ্ধে এই নতুন অভিযান ব্যর্থ হতে বাধ্য, শাহিবুদ্দিনের সাথে শান্তি স্থাপন করেন, ঠিক সময়ে আলেপ্পোতে বাইজেন্টাইন সম্রাট জন দ্বিতীয় কমনেনাসের প্রেরিত একটি সেনাবাহিনীর মুখোমুখি হওয়ার সময়। সম্রাট সম্প্রতি অ্যান্টিওকের ক্রুসেডার প্রিন্সিপালিটি বাইজেন্টাইন নিয়ন্ত্রণে নিয়ে এসেছিলেন এবং নিজেকে এডেসার দ্বিতীয় জোসেলিন এবং অ্যান্টিওকের রেমন্ডের সাথে মিত্র করেছিলেন। সম্মিলিত বাইজেন্টাইন/ক্রুসেডার হুমকির সম্মুখীন হয়ে জেনগি তার বাহিনীকে একত্রিত করেন এবং অন্যান্য মুসলিম নেতাদের কাছ থেকে সহায়তা নেন। ১১৩৮ সালের এপ্রিলে বাইজেন্টাইন সম্রাট এবং ক্রুসেডার রাজপুত্রের বাহিনী শাইজার অবরোধ করেন, কিন্তু এক মাস পরে জেনগির বাহিনী তাদের ফিরিয়ে দেয়।
১১৩৮ সালের মে মাসে জেনগি দামেস্কের সাথে একটি চুক্তিতে আসেন। তিনি জুমুরুদ খাতুনকে বিয়ে করেছিলেন, একই মহিলা যিনি তার ছেলে ইসমাইলকে হত্যা করেছিলেন এবং তিনি যৌতুক হিসাবে হিমস পেয়েছিলেন। ১১৩৯ সালের জুলাই মাসে জুমুরুদের জীবিত ছেলে শিহাবুদ্দিনকে গুপ্তভাবে হত্যা করা হয় এবং জেনগি শহরটি দখল করতে দামেস্কের দিকে অগ্রসর হন। শিহাবুদ্দিনের উত্তরসূরি জামাল আল-দিনের রিজেন্ট হিসাবে কাজ করা মুইনুুুদ্দিন উনুরের অধীনে একত্রিত দামেস্কানরা, জেনগিকে প্রতিহত করার জন্য জেরুজালেমের সাথে আবার জোট করে। জেনগি জামালুদ্দিনের বালবেকের প্রাক্তন দখলকেও ঘেরাও করেছিলেন এবং মুইনুদ্দিন এর প্রতিরক্ষার দায়িত্বে ছিলেন। নিরাপদ উত্তরণের প্রতিশ্রুতির জবাবে এটি জেনগির নিকট আত্মসমর্পণ করে; কিন্তু তিনি প্রতিশ্রুতি রক্ষা করেননি। তিনি সালাহুদ্দিনের পিতা তার লেফটেন্যান্ট নাজমুদ্দিন আইয়ুবকে অঞ্চলটি প্রদান করেন। জেনগি দামেস্কের অবরোধ ত্যাগ করার পর, জামালুদ্দইন একটি রোগে মারা যান এবং তার পুত্র মুজিরুদ্দিন তার স্থলাভিষিক্ত হন, মুইনুদ্দদিন রিজেন্ট হিসেবে রয়ে যান।
জেনগির বিরুদ্ধে তাদের পারস্পরিক সুরক্ষার জন্য মুইনুদ্দিন জেরুজালেমের সাথে একটি নতুন শান্তি চুক্তি স্বাক্ষর করেন। ১১৪০ সালে মুইনুদ্দিন এবং ক্রুসেডাররা বানিয়াস ঘেরাও করার জন্য একসাথে যোগ দিলে, জেনগি আরও একবার দামেস্ক অবরোধ করেন, কিন্তু দ্রুত আবার এটি পরিত্যাগ করেন। ক্রুসেডার, দামেস্ক এবং জেনগির মধ্যে পরবর্তী কয়েক বছর কোন বড় ধরনের সম্পৃক্ততা ছিল না, তবে জেনগি এরই মধ্যে উত্তরে অভিযান চালিয়ে আশিব এবং হিজানের আর্মেনিয়ান দুর্গ দখল করেন।
১১৪৪ সালে জেনগি এডেসার ক্রুসেডার কাউন্টির বিরুদ্ধে এডেসার অবরোধ শুরু করেন। যা ছিল সবচেয়ে দুর্বল এবং কম ল্যাটিনাইজড ক্রুসেডার রাষ্ট্র। চার মাস অবরোধের পর ২৪ ডিসেম্বর ১১৪৪ সালে এটি দখল করেন। এই ঘটনাটি দ্বিতীয় ক্রুসেডের দিকে পরিচালিত করে এবং পরবর্তীতে মুসলিম ইতিহাসবিদরা এটিকে ক্রুসেডার রাষ্ট্রগুলোর বিরুদ্ধে "জিহাদের" সূচনা হিসাবে উল্লেখ করেছেন।
জেনগি ১১৪৫ সালে দামেস্ক দখল করার জন্য তার প্রচেষ্টা অব্যাহত রাখেন, কিন্তু ১১৪৬ সালের সেপ্টেম্বরে ইয়ারাঙ্কাশ নামে একজন ফ্রাঙ্কিশ ক্রীতদাস দ্বারা তাকে হত্যা করা হয়, যখন আতাবেগ মাতালভাবে তাকে তার গবলেট থেকে পান করার জন্য শাস্তির হুমকি দি। জেনগি ছিলেন জেনগি রাজবংশের প্রতিষ্ঠাতা। মসুলে তার স্থলাভিষিক্ত হন তার জ্যেষ্ঠ পুত্র সাইফ আল-দিন গাজী প্রথম, এবং আলেপ্পোতে তার স্থলাভিষিক্ত হন তার দ্বিতীয় পুত্র নুর আল-দিন । ১১৪৯ সালে সাইফ মারা গেলে, তার তৃতীয় পুত্র কুতুব আল-দিন মওদুদ মসুলের স্থলাভিষিক্ত হন।
ক্রুসেডার কিংবদন্তি অনুসারে জেনগির মা ছিলেন অস্ট্রিয়ার ইডা (অস্ট্রিয়ার লিওপোল্ড তৃতীয়ের এর মা), যাকে ১১০১ সালের ক্রুসেডের সময় বন্দী করা হয়েছিল এবং একটি হারেমে রাখা হয়েছিল। তিনি ১১০১ সালে ৪৬ বছর বয়সী ছিলেন, জেনগি ১০৮৫ সালে জন্মগ্রহণ করেছিলেন এবং তার বাবা ১০৯৪ সালে মারা যান; তাই এটি সম্ভব নয়।
জেনগি ছিলেন সাহসী, নেতৃত্বে শক্তিশালী এবং তার সময়ের সমস্ত মুসলিম ইতিহাসবিদদের মতে অত্যন্ত দক্ষ যোদ্ধা।
১১৮৭ সালে জেরুজালেমে সালাদিনের বিপরীতে জেনগি ১১৩৯ সালে বালবেকে তার বন্দীদের রক্ষা করার জন্য তার কথা রাখেননি। ইবনুল আদিমের মতে, জেনগি "দুর্গের লোকদের কাছে দৃঢ় শপথ এবং কোরআন এবং (তার স্ত্রীদের) তালাক দেয়ার শপথ করেছিলেন। যখন তারা দুর্গ থেকে নেমে আসে তখন তিনি তাদের সাথে বিশ্বাসঘাতকতা করেন, এর গভর্নরকে হত্যা করেন এবং বাকিদের ফাঁসিতে ঝুলিয়ে দেন।”
ইবনুল আদিমের মতে: